CELEX: C2006/060/38
Language: et
Date: 2006-03-11 00:00:00
Title: Kohtuasi C-451/05: Eelotsusetaotlus, mille esitas Cour de cassation (Prantsusmaa)  13. detsembri 2005.  aasta otsusega kohtuasjas Société Elisa (Européenne et luxembourgeoise d'investissements SA)  versus  Directeur général des impôts, Direction des services généraux et de l'informatique et Ministère public

11.3.2006   
            
            
               ET
            
            
               Euroopa Liidu Teataja
            
            
               C 60/19
            
         Eelotsusetaotlus, mille esitas Cour de cassation (Prantsusmaa) 13. detsembri 2005. aasta otsusega kohtuasjas Société Elisa (Européenne et luxembourgeoise d'investissements SA) versus Directeur général des impôts, Direction des services généraux et de l'informatique et Ministère public
   (Kohtuasi C-451/05)
   (2006/C 60/38)
   Kohtumenetluse keel: prantsuse
   Euroopa Ühenduste Kohus on saanud Cour de cassation'i (Prantsusmaa) 13. detsembri 2005. aasta otsusega kohtuasjas Société Elisa (Européenne et luxembourgeoise d'investissements SA) v. Directeur général des impôts, Direction des services généraux et de l'informatique et Ministère public esitatud eelotsusetaotluse, mis saabus kohtukantseleisse 19. detsembril 2005.
   Cour de cassation (Prantsusmaa) küsib Euroopa Kohtult eelotsust järgmistes küsimustes:
   
               1.
            
            
               Kas EÜ asutamislepingu artiklitega 52 jj ning 73b jj on vastuolus sellised õigusnormid, nagu on sätestatud Code général des impôts (üldise maksukoodeksi) artiklites 990 D jj, mis annavad juriidilistele isikutele, kelle juhtimise tegelik keskus asub Prantsusmaal, õiguse saada vabastust maksust, mida tasutakse Prantsusmaal omandis oleva kinnisvara müügiväärtuselt, ning selle õiguse puhul on juriidiliste isikute osas, kelle juhtimise tegelik keskus asub teises riigis — isegi kui tegemist on Euroopa Liidu liikmesriigiga –, tingimuseks see, et Prantsusmaa ja selle riigi vahel on maksude tasumisest kõrvalehoidumise ja maksustamise vältimise eesmärgil sõlmitud haldusabi leping või see, et rahvuse alusel mittediskrimineerimise klauslit sisaldavat lepingut kohaldades ei või neid juriidilisi isikuid maksustada suuremal määral kui juriidilisi isikuid, kelle juhtimise tegelik keskus asub Prantsusmaal?
            
         
               2.
            
            
               Kas vaidlusaluse maksu taolise maksu puhul on tegemist kapitalimaksuga nõukogu 19. detsembri 1977. aasta direktiivi liikmesriikide pädevate asutuste vastastikuse abi kohta otsese ja kaudse maksustamise valdkonnas (1) artikli 1 mõttes?
            
         
               3.
            
            
               Kui vastus eelmisele küsimusele on jaatav, kas liikmesriikidele eespool viidatud 19. detsembri 1977. aasta direktiiviga pandud kohustused vastastikuse abi kohta maksustamise valdkonnas takistavad liikmesriikidel kohaldada maksustamise valdkonnas vastastikust abi käsitleva kahepoolse lepingu alusel sama olemusega kohustusi, mille alla ei kuulu Luksemburgi valdusettevõtjate taoline maksumaksjate kategooria?
            
         
               4.
            
            
               Kas EÜ asutamislepingu artiklitega 52 jj ning 73b jj on liikmesriigile, kes on teiste riikidega — kes on või ei ole Euroopa Liidu liikmed — sõlminud lepingu, mis sisaldab maksustamise valdkonnas mittediskrimineerimise klauslit, pandud kohustus anda juriidilisele isikule, kelle juhtimise tegelik keskus asub teise liikmesriigi territooriumil, samad soodustused, kui on selle klausliga ette nähtud, kui sellel juriidilisel isikul on üks või mitu kinnisvara esimese liikmesriigi territooriumil ning kui teine liikmesriik ei ole esimese suhtes samaväärse klausliga seotud?
            
         
      (1)  Nõukogu 19. detsembri 1977. aasta direktiiv 77/799/EMÜ liikmesriikide pädevate asutuste vastastikuse abi kohta otsese maksustamise valdkonnas (EÜT L 336, lk 15).